CELEX: C2005/006/69
Language: el
Date: 2005-01-08 00:00:00
Title: Διάταξη του Πρωτοδικείου, της 29ης Σεπτεμβρίου 2004, στην υπόθεση Τ-394/02, Arnaldo Lucaccioni κατά Επιτροπής των Ευρωπαϊκών Κοινοτήτων (Σύνταξη — Διαδικασία κατασχέσεως του μισθού — Εκτέλεση αποφάσεως εθνικού δικαστηρίου)

8.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/35
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 29ης Σεπτεμβρίου 2004
   στην υπόθεση Τ-394/02, Arnaldo Lucaccioni κατά Επιτροπής των Ευρωπαϊκών Κοινοτήτων (1)
   
   (Σύνταξη - Διαδικασία κατασχέσεως του μισθού - Εκτέλεση αποφάσεως εθνικού δικαστηρίου)
   (2005/C 6/69)
   Γλώσσα διαδικασίας: η γαλλική
   Στην υπόθεση Τ-394/02, Arnaldo Lucaccioni, πρώην υπάλληλος της Επιτροπής των Ευρωπαϊκών Κοινοτήτων, κάτοικος St-Leonards-On-Sea (Ηνωμένο Βασίλειο), εκπροσωπούμενος από τους δικηγόρους J. R. Iturriagagoitia Bassas και K. Delvolvé, κατά Επιτροπής των Ευρωπαϊκών Κοινοτήτων (εκπρόσωπος: J. Currall, με τόπο επιδόσεων στο Λουξεμβούργο), με αντικείμενο προσφυγή ακυρώσεως της αποφάσεως της Επιτροπής να προβεί σε κατάσχεση της συντάξεως του προσφεύγοντος κατόπιν της αποφάσεως ιταλικού δικαστηρίου υποχρεώνουσας τον προσφεύγοντα να καταβάλει την αμοιβή του ιατρού τον οποίο ο ίδιος διόρισε προς εκπροσώπησή του στην επιτροπή αναπηρίας και στην ιατρική επιτροπή, καθώς και αγωγές προς επιστροφή ορισμένων εξόδων και αμοιβών και προς καταβολή αποζημιώσεως, το Πρωτοδικείο (δεύτερο τμήμα), συγκείμενο από τους J. Pirrung, πρόεδρο, N. J. Forwood και Σ. Παπασάββα, δικαστές, γραμματέας: H. Jung, εξέδωσε στις 29 Σεπτεμβρίου 2004 διάταξη με το ακόλουθο διατακτικό:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Κάθε διάδικος φέρει τα δικά του δικαστικά έξοδα.
            
         
      (1)  ΕΕ C 55 της 8.3.2003.